मीडिया ने योडर के हवाले से बताया भारतीय महिला सुनयना दुमाला के 32 वर्षीय पति श्रीनिवास कुचिभोतला की फरवरी में कंसास के एक बार में हत्या कर दी गई थी। पति की मौत के बाद उन्होंने यहां रहने का अधिकार खो दिया था क्योंकि अमरीका में रहने की उन्हें मिली अनुमति का आधार कुचिभोतला के साथ विवाह ही था। योडर ने ट्विटर पर कहा,‘‘हम सुनयना के साथ ऐसा होने नहीं देंगे।’’सुनयना दुमाला को उनका रेजिडेंसी स्टेटस फिर से मिल गया है।जीपीएस निर्माता एक कंपनी में एविएशन सिस्ट्म्स इंजीनियर और प्रोग्राम्स मैनेजर कुचिभोतला अमरीका में अस्थायी गैर प्रवासी एच1बी वीजा पर रह रहे थे। यह वीजा उच्च कुशल कर्मियों को ही दिया जाता है।